kardosdrur/scandi-wiki huggingface dataset:
Seanad Éireann

Seanad Éireann  (Irlands senat) er overhuset i Oireachtas, Republikken Irlands lovgivende forsamling. 

Senatsmedlemmerne vælges ikke direkte, men udpeges af forskellige instanser. De fleste love som vedtages af underhuset Dáil Éireann må lægges frem for Seanad før de kan sendes videre til Irlands præsident. Seanad har dog begrænsede muligheder til at påvirke procvessen, da den ikke har vetoret. Dersom medlemmerne er uenige i et lovforslag kan de sende det tilbage til Dáil, som må vedtage et igen og gennem den anden vedtagelse overstyre Seanad.

Seanad har siden oprettelsen været lokaliseret i Leinster House i Dublin.

Sammensætning

Seanad Éireann har 60 medlemmer som vælges således:

 11 udpeges af taoiseach (statsministeren).
 6 udpeges af National University of Ireland og University of Dublin (tre hver).
 43 vælges af paneler af i Dáil Éireann, siddende senatorer og lokalpolitikere. Panelene nomineres af medlemmene af Oireachtas og visse organer som har fået nomineringsret. Panelerne er delt ind efter fagområder: Kultur og uddannelse, jordbrug, arbejde, industri og handel, og administration.

Valget til Seanad skal i henhold til Republikken Irlands grundlov ske ikke senere end 90 dage efter opløsningen af Dáil. Alle irske borgere som er over 21 år gamle kan sidde i Seanad.

Myndighed

Selv om love må godkendes af Seanad har det ingen reel magt til at stoppe et lovforslag. 

Grundloven Fastsætter følgende vilkår for Seanad Éireann:
 Dersom et lovforslag som er vedtaget af Dáil ikke er blevet godkendt af Seanad inden 90 dage kan Dáil efter en venteperiode på yderligere 180 dage beslutte at sagen kan godkendes.
 Økonomiske beslutninger, som budgettet, kan forudsættes godkjendt af Seanad efter 21 dage.
 Ved hastelove kan tiden som må gå før lovforslaget kan forudseætes godkendt reduceres af regeringen med præsidentens samtykke. Dette gælder ikke grundlovsændringer.
 Fordi taoiseach udnævner 11 repræesentanter, og hovedandelen af de andre repræsentanter er valgt af politikere, vil regeringen næsten altid have støtte fra majoriteten i Seanad.
 Seanad kan vedtage at bede præsidenten om at udnævne et udvalg for at undersøge om et lovforslag er en økonomisk beslutning (som har kortere ventetid end andre sager) eller ikke. Præsidenten har ret til at afvise opprettelsen af et sådant udvalg.
 Hvis en majoriteten af medlemmerne af Seanad og mindst en tredjedel af medlemmerne i Dáil godkender en erklæring om at et lovforslag er af "stor national betydning" kan præsidenten nægte at underskrive loven før den er vurderet i en folkeafstemning. 
 

Partiet Progressive Democrats har haft 2 senatsmedlemmer, men blev opløst den 8. november 2008.

Irlands politik
Parlamenter
Aladdin (skuespil)

Aladdin, eller Den forunderlige Lampe er et lystspil skrevet af Adam Oehlenschläger. Lystspillet er trykt i Poetiske Skrifter, bind 2 fra 1805. 

Lystspillet tager udgangspunkt i historien om Aladdin i 1001 nats eventyr.

Aladdin, eller Den forunderlige Lampe indgår i Kulturministeriets kulturkanon.

Eksterne links 
Aladdin, eller Den forunderlige Lampe på Arkiv for Dansk Litteratur 
Omtale af Aladdin, eller Den forunderlige Lampe på Kulturkanonen 

Skuespil fra Danmark
Kulturkanonen
Skuespil fra 1805
Adam Oehlenschläger
Den store Bastian

Den store Bastian er en børnebog skrevet og tegnet af en tysk børnelæge fra Frankfurt am Main, Heinrich Hoffmann, i 1845. Bogen indeholder en samling børnevers og -rim, som skal lære børn, hvor dårligt det går den, der ikke opfører sig ordentligt. 

Det er en af de mest kendte tyske børnebøger. Den tyske originaltitel er Struwwelpeter (Snaske-Peter, en dreng der ikke soignerer sig). Den første danske udgave udkom i 1847 med titlen Vær lydig, eller lystige Historier og moersomme Billeder for Börn imellem 3-6 Aar, først i 1867 udkom bogen med titlen Den store Bastian. 

Det samlede oplagstal for bogen er i dag på ca. 250.000 eksemplarer, den sidste nye var 4. udgave som udkom i første oplag i 2008 på forlaget Lindhardt og Ringhof.

Eksterne henvisninger 
 Rimogremser.dk – Den store Bastian 

Børnebøger
Heinrich Hoffmann

Heinrich Hoffmann er navnet på flere personer:

 Heinrich Hoffmann (forfatter) (1809–1894) – tysk psykiater og børnebogsforfatter
 Heinrich Hoffmann (fotograf) (1885-1957) – tysk fotograf, Adolf Hitlers "livfotograf"
 Heinrich Hoffmann (maler) (1859–1933) – tysk maler
 Heinrich Hoffmann (officer) (1910–1998) – tysk marineofficer
 Heinrich Karl Hoffmann (1819–1891) – tysk botaniker
Se også:
 August Heinrich Hoffmann von Fallersleben – tysk digter
Overisning

Overisning er is, der opbygger sig på et skibs overbygning.

Overisning kan være et stort problem, da skibets stabilitet forringes i væsentlig grad, af den tilføjede vægt. Det betyder at skibets tyngdepunkt hæves og metacenterhøjden (GMt) dermed bliver mindre, det vil om bord mærkes som en forøgelse af skibets rulleperiode, altså skibet vil begynde at rulle langsommere.

Da skibets stabilitet forringes, kan det i værste tilfælde betyde, at skibet kæntrer og går ned. Derfor vil alle tilgængelige kræfter sættes ind med is-køller, for at få isen banket af.

I vinterens farvandsudsigter fra DMI vil Marinestaben advare om en eventuel risiko for overisning.

Findes også i luftfarten 
Luftfartøjer påvirkes tillige væsentligt af overisning og man vil derfor opleve at fly "de-ices" med en særlig væske om vinteren.

Yderligere information 
Fyrskibet.dk billede af overisning
Billede af et fly, der de-ices

Referencer 

Skibsterminologi
Meteorologi
Søfart
Vandis
Hunderup Kirke

Hunderup Kirke ligger i landsbyen Hunderup, ca. 12 km N for Ribe (Region Syddanmark).

Bag alteret står rigsråd Niels Langes (død 1565) sarkofag.

Eksterne kilder og henvisninger 

 Hunderup Kirke på KortTilKirken.dk
 Hunderup Kirke i bogværket Danmarks Kirker (udg. af Nationalmuseet)

Kirker i Esbjerg Kommune
Kirker i Ribe Stift
Kirker i Ribe Amt
Hviding Kirke

Hviding Kirke er en middelalderbygning syd for landsbyen Råhede, lidt nord for Gammel Hviding og 10 km sydvest for Ribe (Region Syddanmark).

Galleri

Eksterne kilder og henvisninger 

 Hviding Kirke  på nordenskirker.dk
 Hviding Kirke på KortTilKirken.dk
 Hviding Kirke i bogværket Danmarks Kirker (udg. af Nationalmuseet)

Kirker i Esbjerg Kommune
Kirker i Ribe Stift
Kirker i Tønder Amt
Viken (sø)

Viken er en hesteskoformet sø i Tiveden i det nordlige Västergötland, og den ligger 92 meter over havet. Arealet er 47 km². Søen er beliggende nordvest for Karlsborg, og dens østlige bred løber langs länsväg 202 Karlsborg (Hanken) – Undenäs – Töreboda. Tiveden har tre store søer: Viken, Unden og Skagern.

Viken får vand fra søerne Örlen i syd og Unden i nord. Vikens vand løber via Forsviksåen til Vättern og er et af denne søs største tilløb.

Viken er den højest beliggende sø på västgötasiden af Göta kanal og vandreservoir for denne. Göta kanal passerer søen via sluser ved Tåtorp i vest og Forsvik i øst. 

I 1824 sprængte man sig gennem odden Spetsnäset, som stikker ud i Vikens østre del. På den måde skabtes Spetsnäskanalen, og Götakanalen forkortedes med 3 sømil.

Eksterne henvisninger 
 Billeder fra Viken

Søer i Västergötland
Søer i Sverige
Göta kanal
Tung Metal

Tung Metal var en sitcom, som blev sendt på TV 2 Zulu i efteråret 2010. 

Serien er skrevet og instrueret af Nikolaj Peyk og handler om Fræserfjæs som er forsanger i heavy metal bandet Lead Poison. Hans kæreste, Susan, er gået fra ham for at arbejde med popsangeren Nick, som Fræserfjæs er dybt uvenner med. Så han gendanner Lead Poison, men må finde en ny trommeslager på grund af deres gamle trommeslager Charlie Bum Bum's død.

Medvirkende 
Uffe Holm - Nick 
Geo - Tonny/Fræserfjæs 
Signe Mannov - Susan 
Robert Hansen - Janus/Krølle 
Uffe Rørbæk Madsen - Preben 
Heino Hansen - Kim 
Allan Nielsen - Tonse

Eksterne henvisninger 
 
 

Komedieserier fra Danmark
Tv-programmer fra TV 2 Zulu
Danske tv-serier fra 2010'erne
Unden

Unden er en sø i skoven Tiveden i det nordøstlige Västergötland. Den ligger i kommunerne Gullspång, Töreboda, Laxå og Karlsborg. Søens areal er 95 km² og den største dybde er 96 meter. Unden ligger 117 meter over havet og har mod syd udløb i Edsåen til søen Viken. Fra den er der forbindelse videre via Forsviksåen til Vättern. Tiveden har tre store søer: Viken, Unden og Skagern.

Søer i Västergötland
Søer i Sverige
Orangeade

Orangeade er en læskedrik bestående af appelsinsaft, sukker og vand samt eventuelt citronsaft eller pomeransolie.

Orangeade kan fremstilles af orangeadesirup, der fortyndes med vand, men er i dag stort set afløst af appelsinsodavand som f.eks. Fanta, der i modsætning til orangeaden indeholder kulsyre, samt af juice og saftevand. 

Læskedrikke
Chris Christie

Christopher James "Chris" Christie (født 6. september 1962) var den 55. guvernør i den amerikanske delsat New Jersey. Han er medlem af det Republikanske parti.

Christie var den første republikaner i 12 år der blev valgt som guvernør i New Jersey, da han i 2009 vandt over Jon Corzine. Chris Christie tiltrådte den 19. januar 2010.

Christie tog i 2015 de første skridt mod opstilling som kandidat til præsidentvalget i 2016.

Eksterne henvisninger 

 Biografi om Chris Christie på National Governors Associations hjemmeside 

Personer fra Newark 
Guvernører i New Jersey
Præsidentkandidater fra USA 2016
Kalvslund Kirke

Kalvslund Kirke ligger i bebyggelsen Kalvslund, ca. 9 km NØ for Ribe (Region Syddanmark).

Eksterne kilder og henvisninger 

 Kalvslund Kirke på KortTilKirken.dk
 Kalvslund Kirke i bogværket Danmarks Kirker (udg. af Nationalmuseet)

Kirker i Ribe Stift
Kirker i Ribe Amt
Kirker i Esbjerg Kommune
Obbekjær Kirke

Obbekjær Kirke ligger i landsbyen Obbekær, ca. 6 km Ø for Ribe (Region Syddanmark). Kirken er tegnet af L.A. Winstrup i rundbuestil.

Eksterne kilder og henvisninger 

 Obbekjær Kirke på KortTilKirken.dk
 Obbekjær Kirke i bogværket Danmarks Kirker (udg. af Nationalmuseet)

Kirker i Ribe Stift
Kirker i Ribe Amt
Kirker i Esbjerg Kommune
Roager Kirke

Roager Kirke ligger i den sydlige del af landsbyen Roager, ca. 10 km S for Ribe (Region Syddanmark).
Roager Kirke har et af Danmarks ældste glasmosaikvinduer.

Eksterne kilder og henvisninger 

 Roager Kirke på KortTilKirken.dk
 Roager Kirke i bogværket Danmarks Kirker (udg. af Nationalmuseet)

Kirker i Esbjerg Kommune
Kirker i Ribe Stift
Kirker i Tønder Amt
Warchalking

Warchalking betegner det at tegne symboler på offentlige steder for at gøre opmærkom på en åben Wi-Fi-forbindelse.

Historie 
Warchalking blev opfundet af en gruppe venner i juni 2002, inspireret af hobo-symboler og offentliggjort af Matt Jones, som designede ikonerne og lavede et dokument med dem, der kunne downloades. Få dage efter at have skrevet om symbolerne i sin blog blev warchalking nævnt i flere artikler og på store tv-nyhedsprogrammer rundt om i verden.

Etymologi 

Ordet er inspireret af wardriving, der går ud på at køre rundt i en bil for at finde åbne Wi-Fi-forbindelser. Dette udtryk er igen baseret på wardialing, hvilket går ud på at taste en masse telefonnumre, indtil man finder et modem.

Se også 
 Hotspot (Wi-Fi)
 WarXing
 SSID
 Wifi analyzer
 NetStumbler
 Wardriving

Referencer 

Trådløse datanet
Symboler
Udnyttelse af it-sikkerhedssårbarheder
Saunagus

Saunagus er aromaterapi i sauna.

Etymologi 
Begrebet stammer fra Sydtyskland og begrebet aufguss, hvilket betyder "at hælde på ovnen".

Beskrivelse 
I saunagus, hælder man vand, der er blandet med æteriske olier på de glohede sten, hvorved blandingen fordamper og fordeles i rummet.

En vigtig del af saunagus består i, at en person, kaldet gusmester, svinger kraftigt med et håndklæde fra side til side for at fordele gusen. På den måde opnår deltageren optimal effekt af de dejlige olier.

Virkning 
Det påstås at effekten af saunagus bl.a. kan være øget velvære, udrensning, detox, forbedret immunforsvar og sænkning af blodtrykket. Der findes dog ingen videnskabelige beviser for dette.

Referencer 

Alternativ behandling
Audi A7

Audi A7 er en bilmodel fra Audi, som kom på markedet i 2010. Modellen er baseret på platformen fra Audi A6, og ligger størrelsesmæssigt mellem den og Audi A8.

Motorerne har alle 6 cylindre, 24 ventiler og direkte indsprøjtning. Det drejer sig om to benzinmotorer på 2,8 og 3,0 liter med henholdsvis 204 og 300 hk, og en TDI-dieselmotor på 3,0 liter med commonrail-indsprøjtning, som fås i tre versioner med 204, 245 og 313hk. 

A7's konkurrenter er hovedsageligt BMW 6-serie Gran Coupé og Mercedes-Benz CLS-klasse.

Eksterne henvisninger 

 Officielt websted

A7
Luksusbiler
Forhjulstrukne biler
Biler introduceret i 2010
Biler fra 2010'erne
Sankt Nikolai Kirke (Farup)

Sankt Nikolai Kirke er en middelalderlig bygning i den nordlige del af Farup Kirkeby i Kærbøl, ca. 4 km N for Ribe.

Kor og skib blev opført i 1175-1200 af tufsten. Tårnet er rejst i 1932.

Galleri

Eksterne kilder og henvisninger 

 Sankt Nikolai Kirke på KortTilKirken.dk
 Sankt Nikolai Kirke i bogværket Danmarks Kirker (udg. af Nationalmuseet)

Kirker i Ribe Stift
Kirker i Ribe Amt
Kirker i Esbjerg Kommune
Anders Peter Nielsen

Anders Peter Nielsen (født 25. maj 1867 i Framlev, død 16. april 1950 i København) var en dansk konkurrenceskytte og OL-medaljetager. Han har deltaget ved de olympiske lege fire gange, og ved legene i Paris 1900 vandt han tre sølvmedaljer i riffeldisciplinerne. Han er dermed sammen med svømmeren Karen Margrethe Harup den mest vindende dansker ved et enkelt OL. Ved legene i Antwerpen 1920 vandt han guld i holdkonkurrencen i riffel. Her var han 53 år, hvilket fortsat gør ham til Danmarks ældste OL-medaljevinder nogensinde. Han deltog endvidere i legene i Stockholm 1912 og i Paris 1924; totalt deltog han i fjorten konkurrencer ved olympiske lege. 

Anders Peter Nielsen var medlem af Århus Amts Skytteforening og SS Valby i København.

Anders Peter Nielsen var far til Arne Nielsen, som også deltog som riffelskytte ved legene i Paris 1924. Det var faderen, som besejrede sønnen; de fik henholdsvis en fjerde- og en tolvteplads. Det er eneste gang, en dansk far og søn har kæmpet mod hinanden til et OL. I legene i Seoul 1988 deltog Paul Elvstrøm i den tornadobådklassen sammen med sin datter, Trine Elvstrøm.

OL-medaljer 
  1920 Riffelskydning, Hold, 300 m fri riffel, stående
  1900 Riffelskydning, 300 m, 3 positioner
  1900 Riffelskydning, 300 m, knælende
  1900 Riffelskydning, 300 m, liggende

Kilder 
 Anders Peter Nielsen Biography and Olympic Results – Sports-Reference.com 

Skytter fra Danmark
Olympiske mestre fra Danmark
Olympiske sølvmedaljevindere fra Danmark
Irn-Bru

Irn-Bru er en kulsyreholdig læskedrik, der produceres af firmaet A.G. Barr i Blantyre i Skotland. Den sælges over hele Storbritannien og i flere andre lande, nu også i Danmark (Normal, 7-Eleven, Føtex og til tider i Netto). Irn-Bru har været produceret siden 1901 og er meget populær i Skotland samt i områder, hvor der er mange mennesker af skotsk afstamning. 

Navnet udtales lige som "iron brew". Navnet skyldes muligvis, at bygningsarbejdere i forbindelse med en stor ombygning af Glasgow Central Station i 1901 havde brug for en drik, de ikke blev berusede af, hvorpå A.G. Barr producerede denne sodavand. Den fik så navnet for at vise en forbindelse til det omfattende stålarbejde (jern) i byggeriet.

Irn-Bru er især kendt for sin meget stærke orange farve, der skyldes de tilsatte farvestoffer Sunset Yellow FCF (E110) og Ponceau 4R (E124). Den annonceres med at have en let citrus-agtig smag, selv om dette diskuteres en del blandt forbrugere.

Eksterne henvisninger 
Irn-Bru's officielle hjemmeside 

Sodavand
Drikke fra Storbritannien
Lars Jørgen Madsen

Lars Jørgen Madsen (født 19. juli 1871 i Dyrlev, Beldringe, død 1. april 1925 i Harridslev) var en dansk læge og konkurrenceskytte og OL-medaljetager. Er med fem medaljer den dansker, der har vundet flest OL-medaljer nogensinde.

Lars Jørgen Madsen flyttede i 1893 til København for at studere til læge på Københavns Universitet. Efter studierne flyttede har i efteråret 1900 til Harridslev ved  Randers.

Lars Jørgen Madsen deltog ved de Olympiske Lege fem gange. Ved legene i Paris, 1900, vandt han guld i riffelskydning, 300 m, stående. Ved legene i Stockholm, 1912 vandt han sølv i riffelskydning, 300 m, tre positioner individuelt og bronze med holdet. Han vandt sit andet OL-guld i holdkonkurrencen i riffel ved legene i Paris, 1920 og yderligere en sølvmedalje i riffelskydning, 300 m fri stående. Han deltog også i legene i London, 1908 og i Paris, 1924 uden at vinde medaljer. Totalt gjorde han 26 OL-starter.

Lars Jørgen Madsen var medlem af Kjøbenhavns Skytteforening og Randers Amts Skytteforening.

OL-medaljer 
  1920 Militærriffel, 300 m, stående
  1920 Riffelskydning, Hold, 300 m fri riffel, stående
  1912 Riffelskydning, Hold, 300 m fri riffel, stående
  1912 Riffelskydning, 300 m, 3 positioner 
  1900 Riffelskydning, 300 m, stående

Kilder 
 Lars Jørgen Madsen Biography and Olympic Results – Sports-Reference.com

Eksterne henvisninger 
 

Skytter fra Danmark
Olympiske mestre fra Danmark
Olympiske sølvmedaljevindere fra Danmark
Deltagere for Danmark ved sommer-OL 1912
Olympiske bronzemedaljevindere fra Danmark
Deltagere for Danmark ved sommer-OL 1900
Deltagere for Danmark ved sommer-OL 1908
Deltagere for Danmark ved sommer-OL 1924
Deltagere for Danmark ved sommer-OL 1920
Karl Gustaf Staaf

Karl Gustaf Vilhelm Staaf (6. april 1881 i Stockholm – 15. februar 1953 i Motala) var en svensk atlet og tovtrækker. 

Under OL i 1900 var Karl Gustav Staaf en del af det dansk/svenske tovtrækkerhold, som vandt en guldmedalje efter at have besejret Frankrig.
Han deltog også i hammerkast, stangspring, trespring og stående trespring.

Eksterne henvisninger 
 

Atleter fra Sverige
Tovtrækkere fra Sverige
Olympiske mestre fra Sverige
Medaljevindere ved sommer-OL 1900
August Nilsson

August Nilsson (15. oktober 1872 i Enköping – 23. maj 1921 i Stockholm) var en svensk atlet og tovtrækker. Under OL i 1900 var August Nilssonen del af det dansk/svenske tovtrækkerhold, som vandt en guldmedalje efter at have besejret Frankrig. Han deltog også i stangspring, kuglestød.

Eksterne henvisninger 
 

Medaljevindere ved sommer-OL 1900
Olympiske mestre fra Sverige
Tovtrækkere fra Sverige
Kuglestødere fra Sverige
Personer fra Enköping
Hornborgasjön

Hornborgasjön er en sø i Västergötland i Sverige, ca. 15 km sydøst for Skara. Fra at have dækket et areal på 28 km² blev den ved fem forskellige sænkninger i perioden 1933–35 til mindre end 4 km². Hensigten var at skaffe dyrkbar mark, men på grund af de kraftige forårsoversvømmelser blev landbrugsjorden ikke brugbar. Man påbegydte en restaurering af søen i 1992, og ved færdiggørelsen i 1995 var vandfladen hævet med næsten 1 meter, efter at man havde anlagt en dæmning ved udløbet og opfyldt gamle kanaler. 

Om foråret plejer tranerne at raste ved Hornborgasjön før de flyver videre til ynglepladserne. Nogle gange kan der være over 10.000 traner samtidig, hvilket gør stedet populært for ornitologer.

Eksterne henvisninger 

 Hornborgasjöns hjemmeside.

Søer i Västergötland
Naturreservater i Sverige
Ramsarområder i Sverige
Skara

Skara er en svensk by i Västra Götalands län i landskapet Västergötland. Den er administrationscenter for Skara kommun. I 2005 havde byen 10.963 indbyggere. 

Skara er en af Sveriges ældste byer og domkirken er sandsynligvis fra cirka år 1000. Det menes at være her Norges ærkebiskop Jon Raude søgte tilflugt, da han i 1282 blev sendt i landflygtighed af kong Erik Præstehader.

Venskabsby 
Sorø

Eksterne henvisninger
Götene kommun

Götene kommune med 13.243 (2010) ligger i det svenske län Västra Götalands län i landskapet Västergötland. Kommunens administrationscenter ligger i landsbyen Götene.

Kommunen ligger ud til den store sø Vänern, med det markante bjerg Kinnekulle ud til søen. Andre seværdigheder er motorbanen Kinnekulle Ring og Husaby kyrka.

Byer 
Götene kommune har fire byer (indb. pr 31. december 2005):

Kommuner i Västra Götalands län
Kinnekulle (bjerg)

Kinnekulle er et bjerg og bjergområde ved Vänerns sydøstlige bred i Götene kommun i landskapet Västergötland i Sverige. 

Kinnekulle er et såkaldt plateaubjerg, der er ca. 306 moh. på det højeste. Allerede tidligt i middelalderen fandtes der stenindustri i området, og der er stadig stenbrud tilbage. Kinnekulle er opbygget af bjergarter, som er aflejret fra kambrium til silur. Nederst, på det prækambriske grundfjelds peneplan,  ligger sandsten, og derefter følger alunskifer, kalksten, lerskifer og diabas. Kinnekulle har en afvekslende flora og fauna og er en del af Natura 2000-netværket. 

Sagaerne  fortæller, at Sigrid Storrådes søn Olof, senere Olof Skötkonung, blev døbt i en kilde i  Husaby, og at han ligger i en af sarkofagerne udenfor Husaby kyrka. En gammel biskopsborg findes også i Husaby samt helleristninger fra bronzealderen. Der er også flere privatejede herregårde i området.

Kinnekulle er et populært turistmål, ikke mindst opsøges det af folk, der vil se stederne som Jan Guillou har skrevet om i romanerne om Arn.

Eksterne henvisninger
Kinnekulles turistportal
Götene kommunes netsider

Bjerge i Sverige
Västergötland
Phoenix Park

Phoenix Park (irsk Páirc an Fhionn-Uisce) er en 7.07 km² stor park nordvest for Dublins centrum.

Parken er omgivet af en 16 km lang mur, og har alléer og store græsområder med fritgående kronhjorte og dådyr.

Parken rummer også den irske præsidents officielle residens, Áras an Uachtaráin, USA´s ambassade og Irlands politihovedkvarter.

Der er endvidere i parken forskellige sportsanlæg som f.eks Cricket og Polobaner, Dublin Zoo, Wellington Monument, en 62 m høj obelisk fra 1817 for Arthur Wellesley, hertug af Wellington og Pave-korset, hvor Pave Johannes Paul 2. i 1979 holdt en messe for 1,2 millioner mennesker. Ashtown Castle ligger også i parken

Hvert år afholdes der jævnligt open-air koncerter og det årlige Phoenix Park Motor Race. Parken spiller en vigtig rolle i romanen Finnegans Wake af James Joyce.
Siden 2008 kører der hver halve time busrundture i parken.

Historie 
Området blev efter at normannerne indtog Dublin og i det 12. århundrede giver til Malteserordenen. De etableredete et kloster på steder hvor nu Royal Hospital ligger. Ridderordenen mistedet området i 1537, da det blev konfiskeret af Henrik VIII. Da Karl II kom på tronen etablerede hans vicekonge i Dublin, lord Ormonde, en kongelig jagtpark der, med fasaner og rådyr. Dette var grunden til at der blev rejst en mur omkring parken. I 1747 åbnedes parken for Dublins befolkning.

Eksterne henvisninger 

 Officiel hjemmeside
 Kort
 Satellitfoto af Phoenix Park

Bygninger, konstruktioner og anlæg i Irland
Parker
Payo Enríquez de Rivera

Don Payo Enríquez de Rivera (1622–8. april 1684) var biskop i Guatemala mellem 1657 og 1667, ærkebiskop af Mexico mellem 1668 og 1681 samt vicekonge af Nyspanien fra den 13. december 1673 til den 30. november 1680.

Katolske biskopper fra Mexico
Ærkebiskopper
Personer fra Spanien
Amaretto

Amaretto er en italiensk likør lavet af abrikos, sommetider tilsat mandel. Den har dog konsekvent en bittersød mandelsmag.

Eksterne henvisninger 
 About Amaretto Liqueur  about.com

Likører
Abrikos
Kållandsö

Kållandsö er den næststørste ø i Vänern efter Torsö, og er 5.678 ha stor. Den udgør den nordligste del af Kållands härad, i den nuværende Lidköpings kommun. Den er beliggende 20 km nord for byen Lidköping, og over søen er der 20 km mod nord til Värmlandsnäs sydspids.

Øen er et stort turistmål, med blandt andet Ekens skärgård, Spikens fiskeleje og Läckö slot.

Kållandsö med omgivende skærgård udgør Otterstads socken. Der bor omkring 1.100 mennesker på øen (2005).

Se også
 Kålland

Västergötland
Øer i søer i Sverige